Dėl dalelyčių per ir gi rašybos

Nuo dalelytės per (pvz.: per daug kalba, per daug vandens, per plačiai) reikia skirti prielinksnį per (pvz.: per lauką, per dieną), jis visada rašomas atskirai, ir priešdėlį per- (pvz.: perdirbti, persekioti, perkrova, pertvarka, pervaža), o šis visada rašomas kartu.

Kai dalelytė gi žodžiui suteikia naują reikšmę, ji rašoma kartu, pvz.: kamgi „kuriam tikslui, kodėl“ (pvz.: Kamgi reikia dar vienų naujų pareigų), bet atskirai, kai ji vartojama pabrėžiamąja reikšme, t. y. pabrėžiamas įvardžio naudininkas kam (pvz.: Kam gi patikėsime naujas pareigas?).  
Parengta pagal „Lietuvių kalbos rašyba. Taisyklės, komentarai, patarimai“, V., 2022.

